A Bizottság 1272/2002/EK rendelete
(2002. július 12.)
egyes, a Szerződés II. mellékletében felsorolt termékek piacának közös szervezéséről szóló 827/68/EGK tanácsi rendelet mellékletében felsorolt egyes termékek kódjainak és árumegnevezéseinek módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 3290/94/EK rendelettel [1] módosított, a mezőgazdasági termékekre alkalmazott, közös vámtarifa szerinti nómenklatúra kiigazítására vonatkozó eljárásról szóló, 1979. február 5-i 234/79/EGK tanácsi rendeletre [2] és különösen annak 2. cikke (1) bekezdésére,
mivel:
(1) A legutóbb a 969/2002/EK bizottsági rendelettel [3] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendelet [4] I. melléklete tartalmazza a jelenleg hatályos Kombinált Nómenklatúrát.
(2) A legutóbb a 195/96/EK rendelettel [5] módosított 827/68/EGK tanácsi rendelet [6] mellékletében szereplő egyes kódok és árumegnevezések már nem felelnek meg a Kombinált Nómenklatúrában feltüntetetteknek. A 827/68/EGK rendelet mellékletét ezért módosítani szükséges. Az olvashatóság megkönnyítése érdekében az említett rendelet mellékletének helyébe új, frissített melléklet lép.
(3) Az e rendeletben előírt intézkedések összhangban vannak valamennyi érintett irányítóbizottság véleményével,
ELFOGADTA EZT A RENDELETET:
1. cikk
A 827/68/EGK rendelet mellékletének helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. július 12-én.